पाएं अपने शहर की ताज़ा ख़बरें और फ्री ई-पेपरडाउनलोड करें
250 बेड के जिला चिकित्सालय में कोविड वार्ड के 70 बेड में से एक भी खाली नहीं है। जिला चिकित्सालय में आईसीयू में ऑक्सीजन सपाेर्टेड (पाइप के जरिए) 70 बेड हैं, जाे फुल हैं। कुल भर्ती 96 कोरोना मरीजाें में से 26 काे सिलेंडर के जरिए ऑक्सीजन दी जा रही है, जाे जनरल वार्ड में भर्ती है।हालांकि सभापति ममता चाैधरी की पहल पर भामाशाहों से मिले बेडों काे जाेड़कर अभी भी जिला चिकित्सालय में 69 बेड खाली हैं, जहां मरीजाें काे भर्ती के लिए रेगुलेटर की जरूरत है। जिला चिकित्सालय में राेजाना 10 फीसदी मरीज बढ़ रहे हैं, लेकिन दूसरी जगह काेविड वार्ड बनाने के लिए प्रशासन की फिलहाल काेई तैयारी नहीं है। इसका खामियाजा मरीजाें काे भुगतना पड़ सकता है।जिला चिकित्सालय में भर्ती काेराेना पीड़ित भगवान भराेसे हैं।
वहां उनकी देखभाल के लिए स्टाफ की कमी है, जाे स्टाफ कार्यरत हैं वह भी मरीजाें के इंजेक्शन व दवा आदि देने में दूरी बनाए हुए हैं। पीपीई किट उतारने के बाद दुबारा पहनने की जरूरत पड़े ताे कुछ डाॅक्टर व नर्सिंग स्टाफ कतराते हैं।मरीज की स्थिति बिगड़ने पर परिजन डाॅक्टर/नर्सिंग स्टाफ तक दाैड़-भाग करते हैं। बावजूद इसके उनकी सुनवाई हाे जाए ताे बड़ी बात है। जिला चिकित्सालय प्रशासन काम कम और समस्याएं ज्यादा गिना रहा है। ऐसी स्थिति से मरीजाें का भला हाेने वाला नहीं है। उपलब्ध संसाधनों का बेहतर इस्तेमाल से भी स्थिति को संभाला जा सकता है।
गुजरात से आने वाले 100 सिलेंडरोंं का भी इंतजार रेगुलेटर की जरूरत है, जाे मिल जाए ताे हम करीब 70 बेड सिलेंडर से जाेड़कर ऑक्सीजन मुहैया करा सकते हैं। विधायक की पहल पर गुजरात से 100 सिलेंडर आने हैं, जिनका इंतजार हैं।- डाॅ.सी.एल. मीणा, पीएमओ
भामाशाहाें की मदद से 50 रेगुलेटर दिल्ली से कलेक्ट्रेट पहुंचे बढ़ते मरीज और बेड की कमी के बीच सुखद बात यह है कि भामाशाहाें की पहल पर दिल्ली से 50 रेगुलेटर कलेक्ट्रेट काे मिल गए हैं, जाे जिला चिकित्सालय काे मिलते ही सिलेंडर के जरिए मरीजाें काे ऑक्सीजन देने लगेंगे। जिला परिषद के सीईओ एलके बालाेत के अनुसार दाैसा के भामाशाहाें की मदद से 50 रेगुलेटर मिले हैं, जाे दिल्ली में मंगाए गए। इसमें दिल्ली में तैनात दाैसा जिले के आईपीएस राजेश मीणा ने मेन्यूफेक्चर कंपनी से उचित रेट में रेगुलेटर दिलाने में मदद की। 50 रेगुलेटर की लागत 1.15 लाख है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn